เร่งรัดเจ้าหนี้ยื่นทวงเงินคืนคดีสัมพันธ์ฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — คปภ.เตือนเจ้าหนี้สัมพันธ์ประกันภัยยื่นเรื่องรักษาสิทธิภายใน 18 ต.ค.นี้
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า หลังจากที่ศาลล้มละลายกลางได้มีคำสั่งให้บริษัท สัมพันธ์ประกันภัย ล้มละลายและพิทักษ์ทรัพย์เด็ดขาดไปเมื่อวันที่ 7 เม.ย.ที่ผ่านมา ทาง คปภ.จึงอยากเตือนให้บุคคลที่เป็นเจ้าหนี้ของบริษัท สัมพันธ์ประกันภัย ต้องยื่นคำขอรับชำระหนี้ภายในวันที่ 18 ต.ค. 2553 ได้ที่สำนักงานบังคับคดีทุกจังหวัดที่เจ้าหนี้มีภูมิลำเนาอยู่ 
อย่างไรก็ตาม หากเจ้าหนี้รายใดไม่ยื่นคำขอรับชำระหนี้ภายในระยะเวลาที่กำหนด ก็จะหมดสิทธิที่ได้รับชำระหนี้ โดยทางเจ้าพนักงานพิทักษ์ทรัพย์ได้กำหนดประชุมเจ้าหนี้เป็นครั้งแรกในวันที่ 17 มี.ค. 2554
ทั้งนี้ บริษัท สัมพันธ์ประกันภัย มีสินทรัพย์ประมาณ 290 ล้านบาท และมีหนี้สินตามคำขอรับชำระหนี้จำนวน 2,559 ล้านบาท โดยเป็นหนี้เฉพาะผู้เอาประกันถึง 1,300 ล้านบาท จากผู้เอาประกัน 12,895 ราย
สำหรับการเพิกถอนใบอนุญาตประกอบธุรกิจประกันวินาศภัยของบริษัท สัมพันธ์ประกันภัย เมื่อวันที่ 23 มี.ค.ที่ผ่านมานั้น ก็เนื่องมาจากบริษัทไม่สามารถแก้ไขฐานะการเงินตามที่กำหนดได้